( 191 ) 
quante hommes d’armes et im XI ou cent archiers. Il pourra tousiours 
retenir vers lui ou en ses maisons les dix hommes darmes et vingt 
archiers pour sen servir à son plaisir, Item pour ce que ledit seigneur 
de Sedan a offert et offre au Roy de retirer de France ung de ses filz 
nomme Jehan de La marque seigneur de Saucy pour le mectre au service 
dudit seigneur Roy. Icelui seigneur considérant par ce le bon zele que 
ledit seigneur de Sedan lui demonstre. A octrove et accorde, octrove et 
accorde retenir ledit seigneur de Saucy en son service en estât de cham¬ 
bellan devers le seigneur Infant don Fernande son frère, a la pension de 
mil livres de xl gros dont il sera aussi paye et contente par les mains du 
receveur général des finances présent et avenir et des deniers de sa 
recepte, Aux termes a commancer et selon que dessus est declaire. Ledit 
seigneur Roy a aussi octrove et accorde, octrove et accorde a madame de 
Sedan la somme de mil livres de xl gros. Et au capitaine Damien autres 
trois cens livres dudit pris de pension par an. A en estre payez aux termes 
et à commencer comme dessus, Item que toutes les pensions appointements 
et traietements dessusdits auront lieu et seront furniz et entretenuz par 
le Roy et ses successeurs aux personnaiges dessusnommez et chacun 
deulx tout le cours de leurs vies durant, si avant quilz demeurent servi¬ 
teurs du Roy ou de sesdits successeurs et quilz sacquictent envers eulx 
chacun en son endroit selon cpie dessus est declairé. Item pour ce quil 
est apparu a souffissance que passé a longtemps la prevosté de Bastongne 
ou pays de Luxembourg a este engagée aux prédécesseurs dudit seigneur 
de Sedan pour la somme de trois mil florins dor dalemaigne. Lesquelz 
ne sont encoires remboursez, et que le Roy desire retirer icelle prevoste 
en ses mains pour faire reunir et rejoindre a son demaine de la duché 
de Luxembourg (A esté advise accorde et conclu que ladite prevoste sera 
rachatee la gaigiere deschargée et les originales lettres dicelle rendues 
et restituées comme casses et acquictees) que icelle gaigie sera transftéree 
et lesdits trois mil florins dor renchargez sur la conté de Chiny. Laquelle 
comté sera transportée affectee et ypothequee audit seigneur de Sedan 
par forme de nouvelle gagiere pour lesdits trois mil florins dor, pourveu 
que icelui seigneur de Sedan sera tenu de la reprendre et en faire foyauté 
et hommage au Roi comme duc de Luxembourg avec les autres devoirs 
y appartenant, que icelui seigneur de Sedan ne autre de par lui ne pourra 
faire aucune fortifficacion en ladite conté de Chiny ne es appartenances 
appendances dicelle, et que le Roi ou ses successeurs la pourront retirer 
et reprendre en leurs mains, pour les reunir et applicquer a leur demaine 
